Document ID: /roh_data/filtered/fineweb-2-filterrobots_roh.jsonl.gz/62494

Gia sco giuvenil a Sent ha Reto Mayer entschet a far musica. Cun mirveglias e perseveranza ha el cumenzà sco autodidact a sunar l'emprim la clarinetta, lura il saxofon, pli tard l'accordeon da maun ed avant tschintg onns cun 60 ha el entschet a sunar la tuba. Durant passa 30 onns ha el era dirigì la «Musica da Giuventüna Engiadina Bassa» e pli tard la «Società da musica Scuol». Reto Mayer raquinta daco ch'el ha fundà cun 18 onns ina band dad Oberkrainer e betg ina band da rock, era sch'el era gia lura fieu e flomma per Queen e Supertramp, e daco chel ha bandunà ses job sco «Capo funtanas» da Scuol per far radio tar in emettur local e pli tard tar RTR. Ils davos 19 onns è Reto Mayer stà ina da nossas vuschs che ha rapportà cun passiun da l'Engiadina e la Val Müstair.